Vești bune pentru românii care și-au planificat o vacanță în Grecia, pe insula Lefkada, în viitorul apropiat. Autoritățile elene au recurs la un gest care le va facilita ruta către destinația unde vor să se bucure de un concediu de vis.
Un proiect important este pe cale să se încheie în Grecia. Este vorba despre finalizarea unei conexiuni rutiere duble spre Lefkada, care va scurta călătoriile către și dinspre insula adorată de milioane de turiști, inclusiv de către români.
Ruta vizează legătura spre Lefkada prin două noi tronsoane de drum. Mai exact, tronsonul ”Vonitsa-Lefkada”, cu o lungime de aproximativ 16 kilometri și tronsonul ”Aktio-Agios Nikolaos”, de 5 kilometri.
Ultima secțiune a fost terminată la mijlocul lunii aprilie 2023, iar următoarea are ca termen estimativ finalul lui 2024. Autoritățile se așteaptă ca odată cu încheierea proiectului sectorul turistic să crească și mai mult, alături de cel economic.
Între timp, în urmă cu câteva săptămâni s-a deschis în acest tronson traficul de la ruinele Castelului Agia Mavra la Agios Antonios. În contractul de construcție este menționată și construirea unei conducte alimentare cu apă a Lefkadei.
Conducta ar putea avea o lungime totală de aproape 7, 85 kilometri. De altfel, la final de ianuarie s-a inaugurat axa rutieră Aktio-Ambrakia, de care va fi conectată Lefkada. Are o lungime de 49, 5 kilometri, fără taxare, și 2 benzi pe flux, cu o zonă despărțitoare centrală, notează ziare.com
Axa rutieră Aktio-Ambrakia se termină la tunelul submarin Preveza-Aktio. Dincolo de acestea, iată câteva lucruri pe care le poți face în Lefkada. Poți vizita orașul Lefkas, care se caracterizează printr-o înfățișare veche, îngustă și plină de mueze, magazine și biserici.
De asemenea, mai poți vizita cascada Dimosari, situată la o mică distanță de satul Nidri. Dimosari are o apă cristalină care te fascinează prin aspectul ei. Poți face aici o fotografie foarte ”instagramabilă”.
În același timp, mai poți vedea și Mănăstirea Faneromeni, situată pe un deal. Este ascunsă printre pini și o priveliște spectaculoasă. Mănăstirea Faneromeni este cel mai important centru religios de pe insula Lefkada, potrivit discoverionian.com